Ako sme to mohli nevyriešiť?
Bol som presvedčený, že to dáme.
Hej, aj ja.
Veď to mohol byť ktokoľvek.
Každý mal prostriedky a príležitosť.
Každý mal motív.
Stále mi však jedna vec nedá pokoja.
Ale nepáčila by sa vám.
Počkať, čo chcete povedať?
Iba jediného človeka nespomenuli
v žiadnom príbehu z afterpárty.
V knižnici
som videl Isabel,
Hannah, Grace, Fenga,
Sebastiana, Ulyssesa,
Travisa, Vivian...
A nikto nevidel Zoë.
No, nie... Len sa snažila pomôcť Grace.
Tak, ako vám chcel pomôcť Yasper?
Riadna mňamka.
AFTERPARTY
Čo je? Čo sa deje?
Sadnite si.
Zistili ste, kto to urobil?
Lebo sa cítim hrozne.
Nechcela som, aby ste hovorili
s našimi, a tajili takú šialenú aféru.
Iba chceme, aby si nám povedala,
čo si robila včera počas afterpárty.
Doriti.
Ja že som zahladila stopy.
Čo si urobila, Zoë?
Snažím sa to vytesniť.
- S Grace ste sa pohádali kvôli Edgarovi. - Áno.
A nemohla som to napraviť, lebo Edgar ma odstrihol
pri príhovore hlavnej družičky.
A potom som...
Chcem iba povedať, že to bola nehoda.
Nechcela som, aby zomrel.
Nie.
Ale bože. Aj tak na ňom nikomu nezáležalo.
Tvárite sa, akoby o nič nešlo.
Čojaviem.
Celé to pripomínalo taký prehrotený horor.
Vedela som, že Grace sa stále hnevá.
Haló?
Je tu niekto?
Nechcela som, aby odišli na svadobnú cestu a boli sme pohnevané.
Tak som sa vkradla do ich izby strčiť jej do batožiny svoj príhovor.
Haló? Je tu niekto?
Edgar, si to ty?
Nie je to vtipné.
Ahoj, havko.
Len nechávam sestre odkaz.
Preboha!
Bože!
Zmizni!
Preboha.
Nie!
Dones toto, ty suka!
Havko?
No doriti.
Zabila som psa.
To nič, Zo.
Veď to bola nehoda, nie? Ako si povedala.
- Povedala: „Dones toto, ty suka!“ - Povedala, že?
A ak si spomínate, viem trošičku vybuchnúť,
keď ma vyprovokujú.
Áno, spomínam si.
Veľmi som vám to chcela povedať, ale aj tak ste na to prišli.
- Iba sme chceli vedieť, kde je ten pes. - Hej, už vieme.
A teraz k tomu, kto zabil Edgara.
Dobre, kto teda?
Nemáme podozrivého.
Čo? Nemáte podozrivého?
Museli sme niečo prehliadnuť.
Mrzí ma to, partner.
Prišla som až sem a sklamala som vás.
- A čo Grace? - Nemyslím, že to bola ona.
Len to neviem dokázať.
Poďte sem, ľudia. Musíme si o niečom pohovoriť.
Dobre, môj tím ešte pracuje,
ale mne je jasné, že to urobila nevesta.
- Nie. - Áno.
- Vydala sa pre peniaze. - Nie.
Nepodpísala zmluvu.
Otrávila mu pitie.
Jasné ako facka.
Prepáčte, šerif.
Vy budete tá ex policajtka.
- Správne. - Och, človeče.
- Teší ma. - Hej.
Nechcem vám radiť ako na vašu prácu,
ale nemalo by prebehnúť skutočné vyšetrovanie?
Áno, Grace tu nie je jediná, ktorej okolnosti sú podozrivé.
Pred desiatimi minútami Isabel tvrdila,
- že to urobila ona. - Čo?
Je to vcelku jednoduché. Nemyslela som si, že som zavraždila Edgara,
ale že sa nechtiac zavraždil sám,
lebo chcel zavraždiť mňa.
Ale dostal nesprávneho.
Ale teraz vidím, že som od začiatku mala pravdu a bola to Grace.
Správne.
- Správne? Prečo? - Aniq, minútku.
- Čo? - Dajte mi minútku.
- Minútu? Nemáme... - Dajte...
Pozrite, neexistuje, že naisto viete, že to urobila Grace.
- Máme vrahyňu. Je to Grace. - Áno.
Zatknem ju a nech sa Boh zmiluje nad jej dušou.
Ako viete, že som to nebola ja?
Lebo ja som zabila psa.
- Colonela? - Asi.
- Nezabila. - Som si dosť istá, že áno.
Uisťujem ťa, že nie je mŕtvy. To malé hovno nezdochne.
Tretíkrát dostal rakovinu, mysleli sme, že zdochol, pochovali sme ho.
A ten bastard sa vyhrabal.
Vyskočil zo zeme.
- Colonel! Poď sem. - Nie!
Preboha.
Ten malý zmrd sa nedá zabiť.
Ale ako? Vyhodila som ho von oknom.
Mám teóriu.
Vysvetľovalo by to, čo Edgar povedal tesne pred smrťou.
Zoë vyhodila psa von oknom a dopadol na Isabelinu trampolínu.
Ty pekelný pes!
To videl Edgar.
Úžasné.
Nepridáte sa?
Máš deväť životov, však, maličký?
Malý zmrd.
Tak či tak, nemáte dôkaz. Iba motív.
A nie je tu nikto, kto nemá motív.
Nemá motív.
Žiadny motív.
Hej, a ak je to ako s Isabel...
- Hľadáme na zlom mieste. - Áno.
To video!
Hej! Stop!
Nebudem sa pozerať, ako sa vy šašovia hráte na detektívov.
Je koniec.
Dobre. Zoë to neurobila.
Grace to neurobila. Bol som to ja.
Hajzel. Viem, o čo sa snažíš.
A nebude to fungovať.
Zatýkam ju.
Aj ja som ho zabila.
Aj ja som ho zabil.
Ste smiešni.
Ako hovorí kmeň Zulu: „Smrť je rúcho, ktoré si všetci raz oblečú.“
Uškrtil som ho vlastnými rukami.
- Bol otrávený. - Otrávil som ho vlastnými rukami.
Nie sme v posratej knihe Agathy Christie.
Zomrel človek.
Nuž, tak nás budete musieť zatknúť všetkých,
lebo aj ja som zabila Edgara.
Kiežby som ho mohol zabiť druhýkrát.
- Oci. - Nechal som sa uniesť.
Len aby ste vedeli, ja som ho nezabil.
Len aby ste vedeli, ja áno.
Pretože milujem Grace. A nepovedala som vám všetko.
A poviete si: „Povedal som všetko.“ Ale ja nie.
Keď sme s Grace boli v Amsterdame,
zhulili sme sa brownieskami a začala som panikáriť.
Upokojila si ma a celé poobedie si ma hladkala po chrbte,
uisťovala sa, že mi je lepšie.
Trochu ako Travisa, ale v našom prípade to bolo jedinečné a skutočné.
V tej chvíli sa naše duše prepojili
a už sa nerozdelili.
- A potom som sa vyvracala do kanála. - Stačí.
Howie, odveď to dievča.
Nie.
- To nemôžete. - Nedotýkajte sa jej.
Rýchlo sa to zvrtlo?
Ako bývalá poliška súčasnému, práve ste počuli kopu priznaní.
Keď to zistia novinári,
a verte mi, že zistia, budú písať:
„Šerif Reardon počul viacero priznaní k vražde a všetky ignoroval,
lebo mu to prikázala dobrá kamarátka Isabel Minnowsová.“
Dobre.
Máte päť minút, aby ste ma presvedčili, že to nebola nevesta.
Buďte sakramentsky presvedčiví,
inak váš všetkých zatknem za marenie spravodlivosti.
Aniq, vieš, kto to naozaj urobil, však?
Áno, viem. Určite.
Len znova musíme vidieť Kylerovo video.
Kto je, doriti, Kyler?
Povedz ktoré, pustím ho z mobilu.
Tak dobre. Na vraždu potrebujete prostriedky, motív a príležitosť.
Všetci mali prostriedky: kvety z Hanninej záhrady.
A všetci mali príležitosť, lebo ste boli na afterpárty.
Okrem Zoë.
Tá hore v izbe vyhadzovala psa von oknom.
- Ešte raz, mrzí ma to. - Nemrzí.
A všetci mali motív.
Isabel, zradená matka.
Sebastian, vyhodený partner.
Hannah, nešťastne zaľúbená sestra.
Travis, žiarlivý bývalý priateľ.
A ešte Ulysses, tulák, ktorý nenávidí boháčov.
Feng, svokor, ktorý je tajne na mizine.
Vivian, svokra s tajomstvom.
Zoë, švagriná s pochybnosťami.
A Grace, nie až tak zaľúbená nevesta.
- Štyri minúty. - Hej.
Ale jeden človek mal najsilnejší motív.
A to je vrah.
Ulysses.
- Čože? - Srandujko Ulysses?
Myslíte, že som zabil Edgara, lebo neznášam boháčov?
- Dosť slabučký motív, nie? - Máte pravdu.
Tak prečo som ho akože chcel zabiť?
Nechceli ste.
Je to presne, ako mi povedal Feng.
Nešlo o Edgara.
- Išlo o Vivian. - Čože?
A ako povedala Isabel, jed dostal nesprávneho.
Chceli ste zabiť Fenga.
Vivian, po skúšobnej večeri ste sa stretli s Ulyssesom pod plačúcou vŕbou.
To nič. Všetci o tej afére vieme.
- Akej afére? - Mojej s Grace.
Nie, inej.
Asi myslí moju malú disharmóniu s Isabel.
Bol si s Isabel na koncerte?
Nie. O tej afére už všetci vedia.
Čože? Naozaj?
- Sebík môj, všetkým som to povedala. - Och, bože.
Vivian a Ulysses mali pred rokmi aféru.
Dopekla, vy ste ale banda.
Vivian, musíme vedieť, čo sa stalo.
Ja...
Išla som si pohovoriť s Ulyssesom osamote.
Čo tu robíš?
Prečo si prišiel?
Och, Vivian.
Vivian, snažil som sa.
Snažil som sa na teba zabudnúť.
Ale ani po toľkých rokoch...
som to nedokázal.
Blázon. Nehovor tak.
Pred svojimi pocitmi som sa snažil skryť po celom svete.
Ale už nevládzem.
Buď so mnou.
Ulysses!
Miláčik, už sa nemusíš pretvarovať.
Máš dospelé deti,
nemusíš ostať so smiešnym, starým Fengom.
Nie je smiešny.
Je milý.
Láskavý.
Vtipný.
Štedrý.
A odvážny.
Dosť odvážny na to, aby mi dal druhú šancu.
Šancu, ktorú si nezaslúžim.
A nikdy ho neopustím.
Čo sa to tu deje?
Ako sa opovažuješ hovoriť s mojou ženou osamote a po tme?
Práve som mu hovorila, že by mal odísť.
Dobre, to stačí. Ďakujeme.
Milujem svojho muža.
Pred rokmi som urobila svoje chyby, ale vybrala som si jeho.
A ani na sekundu som to neoľutovala.
Dobre, takže ak Vivian nikdy nechcela opustiť Fenga,
mohli ste s ňou byť, iba ak by vám zmizol z cesty.
Vracali ste sa k táboráku,
odmietnutý a nahnevaný.
Na stoloch v stodole ste uvideli kvetinovú výzdobu,
lebo Vivian ju vzala až na ďalšie ráno,
a spoznali ste diablovu trúbku.
Lebo z ciest viete všetko o kvetoch.
Diablova trúbka. Viem len, že sa používa ako psychotropná pomôcka.
A dali ste sa do toho.
Vymysleli ste plán vraždy Fenga, aby ste mohli zaplniť jeho miesto.
Stačilo pripraviť čaj z kvetov.
Celý večer som bol vonku.
V dome som bol až na afterpárty.
Kedy som mal asi tak čas na čajník a horúcu vodu?
No, čajníkom bol váš roh
a horúca voda...
bola zo sprchy.
Keď ste mali pripravený rohový čaj,
na afterpárty ste naliali jeden pohár whisky sebe
a druhý Fengovi, ale s prídavkom diablovej trúbky.
To som nerobil.
Povedal som, že šlo o niečo iné.
Jasné. Test otcovstva.
- Test otcovstva? - Zakázal som im povedať ti to,
ale musel som si byť istý.
Vec sa má tak,
že ak išlo o test otcovstva, skúšali ste ho na zlom pohári.
Podľa Sebastiana ste niečo robili s pohárom na whisky.
Všetko v pohode, Orlie pierko?
Čo ti ponúknem?
Pohár ružového, prosím, a whisky pre manžela.
Ale Grace pila na afterpárty ružové víno.
Whisky ani nemá rada.
Chutí, akoby som pila z bejzbalovej rukavice.
Keď sa to zmenilo na vyšetrovanie vraždy,
uvedomili ste si, že tento lišiak vás videl za barom šaškovať s pohármi,
a museli ste si vymyslieť príbeh, zlatúšik.
A tak vznikol ten o falošnom teste otcovstva.
Vedeli ste, že Grace nie je vaša, ale mohli ste predstierať pochybnosti.
Možno som Gracin otec.
Je moja?
Povedali ste nám, že ste sa na to opýtali Vivian,
ale v jej príbehu nebola ani len zmienka o teste otcovstva.
Ale už nevládzem.
Buď so mnou.
Na potvrdenie príbehu vám stačila vatová tyčinka a vrecko na zips.
Čaj zo sprchy, ukradnuté vatové tyčinky.
Všetko to začína byť absurdne prehnané.
Pri bare ste otrávili Fengov nápoj a dali ste mu ho.
Vo vašom príbehu si odpil
a potom šiel Edgarovi dať ochutnať svoje bing.
Na lepšiu budúcnosť.
A pochovanie minulosti.
No Feng sa podľa mňa nenapil,
ale nechtiac si zamenil svoj pohár za Edgarov.
- Myslíš si? - Ďakujem.
Vlastne si na to nepamätám.
Máme video.
Viete, Kyler, Fengov kameraman, jedno natočil.
- Zoë, máte ho? - Áno. V Edgarovej kancelárii je telka.
Myslím, že sa tam pomestíme.
Mám telku aj tu.
Dobré, však?
Tu nič nie je normálne?
Pozeráme video od tínedžera.
- Zozo, stlač vstup. - Stláčam, oci.
- Zo, ak stlačíš HDMI... - Nie, zapnite Apple TV.
- Ak stlačíš vstup, hej. - Stláčam.
Vstup. HMDI3...
Viete čo? Sklapnite! Urobím to.
KYLEROVE VIDEÁ ZO SVADBY
Ukážte im to.
Ulysses tu dáva otrávený pohár Fengovi.
A Feng ho položí pred Edgara.
Dobre, teraz dávajte pozor,
lebo ak máme pravdu, hneď ako Edgarovi nebude chutiť bing...
Nechutí mi.
...čo fakt nechápem, ako môže niekomu nechutiť?
Je sladunký, ale zároveň ovocný a mliečny.
- Perfektná kombinácia... - Aniq.
Áno, dobre. Prepáčte.
Presne... tu.
Vôbec jej nechutí.
Vážim si vašu úprimnosť. Ďakujem.
Zoë, stopni to.
A... tu. Vidíte?
Vzal si nesprávny pohár
a Edgarovi nechtiac nechal otrávený.
Sukin syn.
Takže Edgar pil z otráveného pohára.
A Roxana tiež.
A Feng sa napil z pohára, do ktorého Grace nasypala Adderall.
Kyler! Čau, natáčaš to?
Takto vyzerá chlap na Adderalle.
Bol celú noc hore.
Ako môžeme spať, keď mám toľko nových nápadov?
Ulysses si šiel v sobotu večer ľahnúť s presvedčením, že otrávil Fenga.
Takže keď ďalšie ráno začul ženský krik
čakal, že to je Vivian,
ktorá objavila Fengovo telo.
A Travis si pamätal ten zvuk rup, rup, rup,
keď niekto rozdrvil pistácie,
ale bol to Ulysses,
ktorý prebehol popri Travisovi, Gracinej izbe
a rovno k dverám Vivian, odkiaľ podľa neho prichádzal krik.
Správne.
Keď som otvorila dvere, stál tam Ulysses,
zbadal Fenga a zatváril sa, akoby uvidel ducha.
Niekto kričal.
Dobre, Kyler, musím ísť. Kyler.
Teda. Skončili ste?
Čo ešte môžeme dodať? Trafili sme klinec po hlavičke.
Naozaj? Lebo nič z toho nie sú dôkazy.
Len nepriame.
Vymenili poháre. Práve sme vám to ukázali na videu.
Našli sme čajník.
Bol skrytý v skrinke v kúpeľni nevesty a zosnulého.
Ale, čo to tu máme?
Skutočný dôkaz od skutočnej polície.
Takže ak si ten chlap chcel pripraviť čaj v sprche,
prečo by Grace ukryla čajník?
Neukry...
Možno preto, že vy dvaja pozéri ste sa hrali na detektívov, kým policajti...
Pozéri?
Povedzte mi to do ksichtu.
Nerád sa opakujem.
Ja som skryla ten čajník.
Nie, ja som ho skryl vlastnými rukami.
- Nie, Travis, fakt som ho skryla. - Čo, doriti? Prečo?
Našla som ho vo vašej izbe,
a keď som zistila, že tým jedom bol čaj,
bála som sa, že to hodí na teba zlé svetlo.
Myslela si si, že som to urobila ja?
Nie, nikdy by som... Pozri.
Hej. Nie.
Čo do... Zoë, prestaň. Zoë!
To bol viac než glg.
Vidíš? Verím ti.
V hĺbke svojho srdca viem, že nie je otrávený.
- Si úplne šibnutá, Zo. - Som. Poď ku mne.
Chcem sa napiť z tvojho rohu.
Práve ty by si mala vedieť, že je to tradičné gruzínske kantsi.
- Chcem sa napiť z tvojho kantsi. - Je prázdny.
Posledné kvapky kumysu šli do holandských lások.
Tak mi ho daj.
Nalejem si doň Isabelin gin.
Čo? Čo sa deje?
Ak v ňom nie je jed, nebude to problém, však?
- Čo? Nie... - Vivian.
Dobre.
Ale je to smiešne.
Skvelé.
Nemáš dôvod zastaviť ma.
Toto je kvalitná pálenka.
- Vďaka. - Áno.
To nič.
Verila som ti.
- Prestaň. - Nie!
Nie.
Prečo?
Miloval som ťa.
Skutočne som ťa miloval.
S takou veľkou vášňou,
akú môj brat nikdy nedokáže cítiť.
Viem, že si ju cítila aj ty.
Ale nemohla si byť k sebe úprimná.
A preto som ti musel pomôcť pohnúť sa ďalej.
Mohli sme spolu stráviť zvyšok nášho života.
Dobrodružný život,
plný vzrušenia a romantiky.
Nemusela by si trčať pri tomto nudnom, žalostnom...
Páni.
Máme ho, braček.
Pozeráš sa z neba.
Vravela som, že som nevinná.
Grace, chcem sa ospravedlniť, že som ťa obvinila z vraždy.
Zas a znova, celý dnešný deň.
Dobre.
Veľmi ma to mrzí,
no ak si myslíš, že tvoje niekoľkohodinové manželstvo
ti dáva nárok na majetok môjho syna,
ozvú sa ti naši právnici.
- A nevyhráš. - Nie.
My si môžeme dovoliť oveľa lepších právnikov než ty.
Nechcem nič z vášho kolonizátorského bohatstva,
takže, áno, v pohode.
A je to. Konečne.
Ale ten milión dostanem, však?
Sľúbili ste to.
Oci?
Akú sumu to potrebuješ na vrátenie dodávky?
- Naozaj? - Tak milión dolárov?
Vrátim ti každučký cent!
Nemusíš.
Ďakujeme.
Poslali mi článok o Edgarovej smrti.
Už je to vonku.
Podarilo sa ti predať všetky tie počítačové peniaze?
Bol to tak trochu výpredaj, dostal som 62 centov za dolár.
Dobre, že to nebolo pred...
- Čože? - Čo je?
Boukefalos. Jeho hodnota rastie.
Je trojnásobná, než za akú som ho predal.
Vieš, o čo ide?
Povedal som svojej fórovej armáde, aby investovali do Boukefalosa.
Áno, už to viem vysloviť.
Stal som sa kasínom.
Máš padáka. Zbaľ sa a vypadni.
Isabel, no tak.
Môžem byť váš spoločník.
Výlety do divadla. Občasné večere.
Ak to v spálni obmedzíme na čisto ručné práce,
môžeme to skúsiť.
Už mám psa, ktorý odmieta zdochnúť.
Prd do pohára.
Chceme sa ti poďakovať za záchranu Grace.
Záchranu Grace. Som hotový záchranca.
Lebo som ju zachránil.
Grace je zachránená. Takže...
Takže, je zachránená a pomohol som. Ale to viete.
Snažím sa o pekný moment. Nekaz ho.
Áno, prepáčte. Stále som pri vás nervózny.
Neviem, či to vidno.
Aniq, viem, že pre teba bolo ťažké
požiadať ma, aby som povedala Zoë a Grace, ako to bolo.
Áno, o tom rozhovore som nesníval,
verte mi, ale...
A to isté s obchodom.
Vďaka tebe som povedal Vivian o svojich problémoch.
Mal som si s ňou pohovoriť predtým.
Sme partneri.
Aniq, budeš Zoë dobrým manželom.
Ak k tomu raz dôjde.
Smiešne, že to spomínate,
lebo som plánoval Zoë čoskoro požiadať o ruku.
Ale po celom tomto víkende
si neviem predstaviť, že by snívala o svadbe.
- Nikdy nevieš. - Nikdy nevieš.
Si v poriadku? Bola to poriadna nálož.
Hej. Áno, som v poriadku.
Asi som svojho uja vôbec nepoznala.
Bol pre mňa skôr predstavou, než skutočným človekom.
Úprimne, viac ma rozhodilo, že mama mala aféru.
Len aby si vedela, nikdy som si nemyslel, že Grace zabila Edgara.
- Jasné. - Áno.
Teda, možno som trošičku pochyboval.
- Iba trošilinku. - Na sekundu.
Ale myslím, že tento víkend ma prinútil prehodnotiť, čo je láska,
čo je dôležité a čo chcem od zvyšku života.
Áno, aj mňa.
A možno nie je správny čas a ani miesto,
ale život je krátky a...
Rozchádzaš sa so mnou?
Nie!
Hovorím len, že sa mi páči, kto som, keď som s tebou.
A s nikým iným by som radšej nezažila vraždu.
Cítim to rovnako.
Ale v ďalšie vraždy už nedúfame, však?
Chcem povedať,
vezmeš si ma?
Ani náhodou!
Čo? Nechceš...
Och, nie. Myslel som iné „ani náhodou“.
Akože „aj ja som ťa chcel požiadať“!
- Ani náhodou. - Cestou domov,
na mieste nášho prvého bozku.
Celý víkend som sa snažil o požehnanie
a práve som ho dostal.
Prepáč. Nevedela som, že máš celý plán.
Odvolám to a počkám.
Nie, vieš, že to príde, takže to nebude prekvapenie.
A už si sa spýtala.
Tak sa „od-pýtam“.
„Ne-odpýtaj sa“.
Nebudem ťa tlačiť do svojej predstavy žiadosti.
- Máš skutočný prsteň? - Áno, v škatuľke.
- Fakt? - Hej.
Choď poň a požiadaj ma.
Nie, pokazilo by to prekvapenie...
Vezmeš si ma?
Nemáš prsteň.
Pravda, nemám. Ale vieš ty čo, môžem jeden vyrobiť, ako ty mne.
Z rastlinky, presne ako ty.
Teda, nie úplne. Ako si to urobila?
Pozri, dohodnime sa.
Niekedy na budúci mesiac, keď to najmenej budeme čakať,
jeden z nás toho druhého prekvapí, dobre?
- To znie fér. - Paráda.
- Skvelé. - Super.
- Úžasné. - Dohoda.
Super.
Vezmeš si ma?
Dobre. Vedela si, že to poviem? Dobre, no...
Chceš ma požiadať o ruku?
Vďaka za vašu pomoc. Byť partnermi bolo skvelé.
Hej, bolo super vrátiť sa do sedla,
počúvať myšlienkové filmy a vyriešiť vraždu.
A videla som vás tam.
Vravela som, že získate svoj hollywoodsky koniec.
Tak sa asi vrátim k písaniu knihy.
Viete, nechápem,
prečo píšete knihu, keď vám idú myšlienkové filmy?
O ROK NESKÔR
Tadiaľto.
- Zoë! Aniq! - Ahoj!
- Toto je super!
- Som v Hollywoode. - Dobre.
Ukážte mi tie prstienky.
- Tieto? - Áno!
Pozrime sa na vás! Ste rozkošní!
Počkaj, dobre som sa dočítala, že Xaviera hrá Daniel Radcliffe?
Počkaj, kým uvidíš, kto hrá mňa.
Akcia!
X OZNAČKOVAL MIESTO ČINU
Budem hovoriť s každučkým
z vás, lebo ktokoľvek môže byť vrahom.
- Je skvelá, však? - Úžasná!
Áno. Všetci herci sú špičkoví.
Prišli ste na stredoškolskú stretávku pre druhé šance.
V láske. V živote. V niečom inom?
Nemyslím, že to urobil Aniq.
Aniq? Nie. Aniq je môj najlepší kamoš. Viem, že to neurobil.
Ten, ktorý hrá mňa, je ten, kto si myslím, že je?
Nezabil som ho. Nikoho som nezabil.
Strih!
Vravela som vám, že zbožňujem Jaleela Whitea.
A vy dvaja nie ste jediní so šťastným hollywoodskym koncom.
Som zasnúbená.
Počkať, čo?
- Hej, aký som bol? - Úžasný.
Dannerová je zasnúbená s Jaleelom Whitom?
Si chutný.
Je mi veľmi nepríjemne.
Preklad titulkov: Jessica Mona Youssefová